Gunsteling groen wurm is terug met nóg lekker stories | News24
Gunsteling groen wurm is terug met nóg lekker stories
ENIGEEN wat sy storie ken weet: Bennie Boekwurm het so te sê die boek van storievertel geskryf.
Die jongspan (en selfs die nie-so-jongspan) sal verheug wees dat hy terug is met Bennie Boekwurm vertel lekker stories!
In die laat sewentigs en tagtigerjare was Bennie Boekwurm 'n gas in elke huis – feitlik altyd opsoek na sy bril, maar altyd gereed met 'n storie of twee. Oor die afgelope klompie jare het Bennie baie tyd in sy huisie onder Wielie Walie Park spandeer om te lees en het hy 'n hele rits blinknuwe stories en liedjies om te deel!
Bennie Boekwurm vertel lekker stories is 'n 10-snit samestelling - deur Louise Smit, Dulinda Pieters, Sean Butler en Niel Schoombie - met lekkerluister-stories en aansteeklike saamsing-liedjies wat ywerige kinderore vasgenael sal hou met daai alombekende, immer'groen', Bennie-sprankel.
Oudergewoonte moet die blommetjies sing, Bytjie die trompet blaas en die kinders vir Bennie roep voordat hy enige van sy stories sal deel.
Natuurlik is daar ook 'n liedjie wat by elke storie pas wat vir selfs meer vermaak sal sorg.
Hierdie CD is 'n móét vir mamma's, pappa's en onderwysers van die kleinspan en is nou landswyd
UD Nuus het 10 Bennie Boekwurm vertel lekker stories CD's om weg te gee. Om een van dié lekker CD's te wen, gaan na ons Facebook-blad (UD News Newspaper) en kliek op "Bennie Boekwurm" bo-aan die blad